
Shikyntien 


Koidi 16670 ka dei ka drama ba la pynshong nongrim halor 
ka jingim jong u Maximillian Kolbe, u Phadar Katholik jong ka 
jingiasyllok ki Franciscan u ba la lap ha ka shiteng synnia jong 
ka 14 tank *Nailar 1941 ha kut koidi Auschwitz ka ba don sha- 
phang shathie jong ka Ri Poland. U Max u la iap da ka ba shim 
pli ia ka jaka jong u Francis Gajowniczek u ba long uwei na ki 
shiphew ngut ki koidi ba la shah jied ban iap. Da ka jingiap 
jong u Max Kolbe, u Francis u la loh pat la ka lad ban leit phai 
bad ban iakynduh biang la la ka lok bad ki khun. 

Kane ka dei ka drama ba la pynshong nongrim ha ki jingjia 
bashisha. Ka dei ka drama ka ba ai la ngi ia ka jinghikai bad ka 
jingsneng. Ka pyni ruh ha ngi ba kumno ka Jingieid ia u para 
briew ka la pynlong la u Maximillian ban aiti wat la la ka jong 
ka jingim. Da shisha ym don ka jingieid ka ba kham khraw bad 
kham kordor ban ia kaba uwei u aiti la la ka jingim na ka bynta 
uwei pat 

Ha kajuh ka rukom, lada ki para doh para snam jong ngi - 
naduh ki nongsynshar, ki nongmihkhmat paidbah, ki kmie ki 
kpa, ki nonghikai, ki nongialam bad baroh ma ngi iwei pa iwei, 
lada ngi don shisha kata ka Jingieid la la ka Jaitbynriew bad 
lada ngi kloi ban aiti ia la ka jong ka jingim ban im ka Jait- 
bynriew - khlem pep ka Jingkyrmen kaba khraw bad ka Lawei 
kaba phyrnai ka ap ia ngi. 


Shillong Nongthoh 

22 tarik Nohprah 1987 

Maximillian Kolbe 


La kha ia u Maximillian Kolbe ha ka 8 tarik, U Kyllalyngkot 
1894 ha Zdunska Wola, Poland. Ha ba u dang 13 snem ryta, 
u la sngap ia ka Jingkhot jong U Blei bad u la rung ha ka Semi- 
nary jong ki Franciscan ha Lemberg Ha u laiong 1918 la pyn- 
kyntang Lyngdoh ia u. 

Ha ba ka Thma Bah Ba-ar ka la khie bad ka jingialeh ka 
dang jur bha ha ki ri jong ka pyrthei baroh kawei, ki Nazi ki ia 
pynshyrkhci bad pynhiar kput ia bun ki jaitbynriew kumjuh ruh 
ia ki nong Poland. La pharep la u Max ba u pynphriang ia ki 
khubor pyrshah ia ki Nazi bad ba u kynshoit ban pynkhyllem 
noh la ka rukom synshar jong ki - kumta ki la kem ia u bad set 
shipor ha ka kut koidi ha Pawiak (Warsaw) bad hadien ia pyn- 
kynriah noh sha ka kut koidi Auschwitz ka ba don shaphang 
shathie jong ka Ri Poland. la kane ka kut koidi la ju tip ia ka 
kum ka Ktem Jingiap naba bun ki ba poi ha kane ka kut kham 
bunsien kim ju lait im shuh. 

Ha ka 24 tarik ’Naitung 1941, uwei u koidi u la ioh phet 
na ka ktem Jingiap Ynda ki la thwet bad wad bun bun sngi 
bad kim man lap satia, u Kolonel Fritch, u ba dei peit ia kane 
ka kut koidi, u thmu ban pynhiar kput kylhang da ka ba jied 
shiphew ngut ki koidi ban iap. Dei ha kane ka por ba u Max 
Kolbe u la kyrpad ia u Kolonel ban shah ba un lapli bad ka jaka 
jong uwei pat u koidi. la ka jingkyrpad la mynjur. fCumta la 
ialam bad set ia u ha kawei ka along ryngkat bad kita kiwei pat 
ki khyndai ngut ki koidi ba la rai pynrem 

Haduh 13 sngi u Max u la sah ha kata ka byndi khlem ioh 
bam ioh dih ei ei ruh em. U la im tang da ki jingrwai bad jing- 
duai iaroh la la U Blei Trai Kynrad Nongbuh Nongthaw. Ha ka 
14 tarik 'Nailar 1941 la ai ia u da ka injekshon bih ban pyniap 
noh ia u. Dei ha ka shiteng synnia jong kane ka sngi ba ka 
mynsiem jong u Max ka la khlad noh na ka doh ban leit sha la 
ka jaka shong neh. Da shisha U Blei U la kheit noh ia uwei u 
syntiew ba itynnat tarn ba phuh ha ka kper syntiew jong U. 

Ki Nongiashim Bynta 


1. Maximillian Kolbe Koidi No. 16670 

2. Francis Gojowniczek Koidi No. 5659 

3 Mary Gojowniczek Ka lok u Francis 

4 Kolonel Fritch • - U Nongpeit ia ka kut koidi ha 
Auschwitz (Poland) 

5. Jim U nongiarap jong U Maximillian ha kaba pynmih 
la ki kot khubor 

6 Doktor Diem - Ba peit ia ki koidi ha Auschwitz. 

7 Sergeant bad saw ngut kiwei pat ki shipai Nazi. 

8 Shiphew ngut ki koidi ki ba deng ia kine ki Nombar:- 
No 7283 No. 16346 No. 16381 No 16431 

No. 16741 No 16951 No. 17257 No. 17833 
No. 22891 No. 27272 

9. Uwei pat u paralok jong u Francis. 

10 U nongbthah. 

Ka Lamphrang 


(Shuwa ba ka drama kan sdang, ia ka rynsan ialehkai yn 
pynkhreh ha kata ka rukom ka ban long thik kum ha ka Bynta 
Balai (Jaka-3) Ki 'light* ki shat byrngut byrnget. Hapdeng jong 
ka rynsan ialehkai don uwei u maw jingtep Katba ka sur jingtem 
ba sngew myllung ka iaid suki suki, ka pyrda ka plie. Ka sur 
Jingtem ka nang kham sawa jam bad hadien katto katne por, U 
Kpa Bakhuid (Pope), ha la ka riam bad ka main ba i don burom, 
u laid bad u dem khohsiew ban doh ia uta u maw jingtep 
ryngkat bad ki ummat ba tuid na ki khmat jong u, U leng suki 
jai, phai sha ki paidbah bad da ka sur ba sngewkhia u kren ta 
kine ki kyntien) 

POPE Para bangeit bad paralok baroh, 

Kane ka long kawei na ki sngi kiba kmen tarn ha ka jingim 
jong nga ha kaba nga la loh la ka lad ban luh kjat ha 
kane ka Ri bad khamtam eh ban poi ha kane ka jaka 
ha kaba uwei na ki ’Riewshlur Bakhraw tarn u la aiti ia la 
ka jingim na ka bynta uwei pat u para briew. Uta u 'riewshlur 
u dei u Maximillian Kolbe, u Martyr jong ka fingieid. 
Katno ngi sngewsih, ngi jaw ummat bad ngi pait dohnud 
ban tip shaphang ki jingshah shitom bad jingshah lehbein 
jong u ha ka kti ki Nazi. Ngan ialam biang iaphi mynta 
baroh sha ka snem 1941 - ka por jong ka Thma Bah Ba-ar. 

(Katba u nang kren, ka rynsan ialehkai kan dum suki suki katba 
ka sur jingtem ka iaid ryngkat ryngkat bad kan bteng shisyndon 
ka bynta banyngkong jong ka drama). 

KA BYNTA BANYNGKONG 

Rytnphang 17, 1941 


JAKA - 1 

(Ha kawei ka kamra kaba long ka Ophis Pakhana ha Poland 

Don ki shuki ki miej, ki khulom dieng, ki kot khubor bad katto 

katne ki kot ki sla. Ha kamra don u Max Kolbe bad u Jim) 

Max : Jim, katno baje mynta ? 

Jim : Lai baje. O ka la dei ka por dih sha sngi Shuh ngan leit 
ong ia ki ba km wan rah sha noh (Mih bad wan rung 
biang hadien katto katne por). 

Max : Phi long da shisha u ba smat ba sting Jim Nga donbok 
shibun ban loh la u nongiarap u ba kum maphi. 

Jim : Shuh phi nga kein nga long u ba donbok ban loh la 
kane ka lad ban ia trei ryngkat bad phi. Nalorkata ruh, 
nga sngewtynnat shibun ban trei ha kine ki kam thoh kot 
thoh sla. Ka thoh ka tar ka pule dangle ka pynproh ia ka 
jabieng bad pyniar la ka jingmut jingpyrkhat. 

Max : Kaba dei Jim. Hynrei kam dei pat tang katta. Ka thoh 
ka tar ka iarap ruh ia ngi ban buh jingthoh ne buh jing- 
kynmaw ia kiei kiei kiba la ]ia bad kiba dang jia. Bad ka 
long kawei na ki lad ki ba bha bad khraw tarn ba ngi lah 
ban pynphriang paidbah ia kino kino ki jingmut bad jing- 
kwah jong ngi. 

Jim : Da shisha kein. {Sangeh shipor) Max . la katta snem ngi 
la ia trei ryngkat, phewse ngam ju ioh lad ban. .. 

Max : (Lyngngoh) Phim ju ioh lad ia kaei Jim ? Wa kren seh 
kaei kaba don ha ka dohnud jong phi ? 

Jim : Ngam ju ioh lad ban ia shongkai sngewbha bad phf para 
marwei namar ba phi bun kam palat. Nga la ju kwah 
b'arabor ban tip kham bniah shaphang jong phi. 

Max : Shaphang jong nga ? Ngam sngewthuh sngewthaw phi 
mut aiu Jim. Hangne ngi ia long kum shipara. Phim ju dei 

ban buhrieh ei ei ne sngew lehrain ban kren ia kano kano 
ne kaei kaei. 

Jim : Kam del ka jingsngew lehrain, hynrei 

Max : (leng suki) Jim hato don kaei kaei ka ba nga la ktun 
pynsngewsih iaphi ? 

Jim : (Kyndit) Em...em kam dei kata, hynrei ka dei ka jing* 
kwah jong nga ban tip shaphang ka jingim jong phi naduh 
ba phi dang rit haduh kane ka khyllipmat kaba mynta. 

Max : (Samrkhie bad kren biria) O Jim, balei phi kwah ban 
tip sa la kata ? Ka jingim jong nga ka long hi kumjuh kum 
ka jong kiwei pat. Ym don ei ei ka bapher bad ngam kwah 
ban put turoi shaphang ialade. 

Jim ' Kam dei kata Max. Hynrei kat sha ba nga iaid sharum 
shaneng nga ju iohsngew bun kiei kiei shaphang jong phi 
ki ba ktik ia ka jingmut jingpyrkhat jong nga. Namarkata, 
nga la kut jingmut ba nga dei ban iohsngew dalade na ki 
rymmiang shyntur jong phi hi. Sngewbha seh Max iathuh 
la nga. . nga kyrpad iaphi. 

Max • (Peit isynei ia u Jm) Ngam kwah ban pynsngewsih iaphi 
Jim, tangba kular la nga ba phin ym kylli shuh ia nga 
hadien habud namar ngam da sngewtynnat eh ban kren 
shaphang ka mynnor jong ka jingim jong nga Phi kular ? 

Jim (Hadien shipor) Nga kular lada phi ruh phi kular ban 
iathuh lut khoit kat ia kaba nga kylli iaphi (U da phuh 
samrkhie artad) 

Max • Niuma. Aiu phi kwah ban tip 

Jim : Shaphang ka ting ka sem, ki kmie ki kpa, ka sngi kha 
jong phi bad ka jingim jong phi naduh ba kha haduh mynta. 

Max : (Kum u bym kwah ban iathuh, u sngap shipor) Nga dei 
u khun jong U Jules bad Mary Kolbe. La kha ia nga ha ka 
nongrit Zdunska Wola ha Poland ha ka 8 tarik u Kylla* 
lyngkot jong ka snem 1894. Ngi don san ngut shipara hynrei 
U Blei Trai Kynrad U la khot noh amgut na ngi ban leit 
bam kwai ha dwar jong U. Mynta ngi sah sa tang lai ngut 
shipara. (Sangeh) 

Jim : Nangta pat ? 

Max : (Peit lyngngoh kum ba tohi mgai) Haba nga la dap 
khatlai snem ryta nga la rung ha ka jingiasyllok jong ki 

Franciscan bad ha u lajong jong ka snem 1918 la pyn- 
kyntang Lyngdoh ia nga ban shakri ia U Blei Trai Kynrad. 
Dei ha kane ka sngi ba nga la sngewnguh kyrpang ia U Blei 
U ba la ai ha nga la ki kmie ki kpa kiba la pynheh pynsan, 
la ri la sumar bad btin lynti ia nga. Ki la hikai ia nga da la 
ki jong ki nuksa kumno ban ieid ia U Blei, ia ka Maria 
Theisotti bad la ki para briew. Katno nga long u ba donbok 
da shisha. 

Jim : Shano phi la leit lane aiu pat phi la leh hadien ba la pyn- 
kyntang Lyngdoh iaphi ? 

Max : Jim, ngam tharai kan da donkam ban iathuh shaphang 
kita kiei kiei baroh namar .... 

Jim : (Kynrup ktien) Hynrci phi la kular ban iathuh lut baroh 
kat kaba nga kwah ban tip. 

Max • (Wiat samrkhie) Phi u ba shalak da shisha. Nga la ngat 
ha ka jingriam jong phi. Niuma, hadien ba la pynkyntang 
Lyngdoh, nga la sdang ban trei bad lalap ia ka Ktien U Blei 
bad ha kajuh ka por ban pynphnang ia ka Nam bad burom 
jong ka Maria Theisotti kylleng ka pyrthei. Da ka jmgisynei 
U Blei ryngkat bad ka jingiasaid ka Kmie Bneng jong ngi 
nga la lah ban seng ia ki shnong ki ba nga la ai Nam ha ka 
Maria Theisotti, Kawci ha Poland, kawei ha Rome bad 
kawei pat ha Nagasaki. « 

Jim : Hadien pat phi la leh aiu ? 

Max Naduh u snem 1922 nga la long u Editor jong ka kot 
khubor Niam ha kaba pynphnang ia ka jinghikai jong ka 
Balang bad kumjuh ruh la ka Nam bad ka burom jong ka 
Maria Theisotti. la kane ka kam phi tip hi ba nga dang bat 
haduh mynta mynne ryngkat bad ka jingiarap lem jong phi. 
(U da phuh samrkhie artad), 

Jim : Khublei shibun Max. Nga la ioh ia kaba nga kwah bad 
mynta nga la hun ka dohnud. (Peit baje) Wa balei la katta 
kim pat wan rah sha. Ap ngan leit peit biang. (Mih). 

Max : (Marwei u laid sharum shaneng bad u peit shabar na 
jingkhang’Ut, Ka sum bneng ka saw byrtem bad u lyoh u 
laid stet. U Max u wan phai bad kren wei briew) Dbn kaei 
re kaei ka ba sngewphieng mynta ka janmiet. Ngam sngew- 
thuh sngewthaw. (t/ shim ia ka kot khubor ba don halor 
miej. U peit ia ka katendar ba wah ha kynroh), Ki kam ki 

la jan dep lut baroh. Mynta ka del ka 17 tarik u Rymphang 
1941. Kane ka kot khubor ka del ban mih ha ka 19 tarik 
mynta u bnai. Kam lei lei ka por ka dang biang. (Kynsan 
kynsan nabar yn iohsngew ia ka jingpyrta). 


JAKA - 2 

(Max, Jim, U Kolonel bad uwei u Shipai Jerman) 

Jim : Max Max (Rung stet) Max Max ki shipai 

ki dang wan shane ban wad iaphi. Ka bha ba phi phet noh 
mynta mynta. 

Max : Phet balei Jim nga dei ban phet kum u ksew ? 

Ngam shym la leh ei ei ka ba sniew (Hamar hangne rung 
U Kolonel da kaba kynjat tyngeh ia ka jingkhang bah. 
Nadien jong u pat bud u shipai). 

Kol : Max Kolbe, la shem ba me pynphriang ia ki khubor 
pyrshah ia ngi. Ha ka kyrteng ka Ri Jermani nga kem ia me. 

(Ha u shipai) lalam ia u (U shipai u idam nangta u Kolonel 
u kren ha u Jim). Ym bit mano mano ban mih shabar ki 
kynroh jong kane ka jaka khlem da ioh jingbit kaba biang. 
Kane ka dei ka hukum bad ka jingmaham ia baroh. Uno 
uno u ba leh pyrshah un shah siat iap ha shen. Me sngew- 
thuh ? (U mih jyndat artad). 

Nongbthah : Hadien ba la kem ia u Max Kolbe, la ialam 
ia u bad set shipor ha phatok "PAWIAK” ha Warsaw. 
Kham hadien pat la ialam bad set ia u ha ka kut koidi 
Auschwitz kaba don ha ka Ri Poland bashathie. Ia kane ka 
kut koidi la ju tip ia ka kum ka Ktem Jingiap namar kham 
bun ki koidi kiba shah set hangta kim ju wan phai shuh ne 
lait im. 

(Katba ka jingbthah ka nangiaid - yn pynkylla stet ia ka 
rynsan ialehkai Ka jaka ka long ha phatok. Hamar pdeng 
don ka jingkhang-bah bad jingkhang-nar. Sha baroh arliang 
jong ka rynsan don ki jingklumg ba lah ban rung ban mih 
ki koidi. Mar ia plie ka pyrda yn iohsngew ia ki jingsympat 
shabuk bad ki jingud jinglynniar ki koidi kiba sngew 
shyrkhei shibun. Ha phatok u Max u ioh da ka nombt^ 
16670). 

JAKA - 3 


(Ha phatok U Kolonel, Sergeant, Max bad katto katne ngut 
ki koidi, Ka dei ka por janmiet), 

Sergt : Kolonel, ngi la dep sympat ia u san phew shabuk 
kumba phi la hukum. Haei ngin set ia u ? 

Kol : Ha ka kamra ba 14. Wat ai bam ai dih ei ei ruh em mynta 
ka sngi. Me sngewthuh ? 

Sergt : Ha ka hukum jong phi Kolonel. (U Kolonel u mih noh, 
Ki ‘Light* ki dum suki suki bad nabar yn iohsngew la ka 
jingkhot ‘Roll call* ia ki koidi bad hadien katto katne por 
ki koidi ki rung uwei hadien uwei ban pdiang jingbam na 
u ‘cook* u ba don ha baranda Khaiduh eh rung u Max 
bad u iaid shajan u ‘cook* ban pdiang jingbam. Hamar kane 
ka por rung u Sergeant). 


lAKA - 4 

Sergt : Sangeh. Wat ai jingbam ia uto u koidi (U Max u shu 
peit lyngngoh bad laid noh sha kyndong Kiwei pat ki koidi 
ki rung bad pdiang pngbam uwei hadien uwei haduh ban 
da kut). 

Koidi 7283 : Kumno ngi lah ban im baroh shi sngi tang da une 
shi sleit u ruti ? (Hangne u lohi la u Koidi nombar 16381 
u ba kham tlot ban la baroh u ba dang mut ban bam ia u 
ruti ba u loh. U koidi 7283 u kynrup bad knieh kynsan la 
u ruti na kti u 16381 Don ka jingiahalla bad jingkhihwin 
thlim. Ki koidi na la ki kamra ki wan mih lang baroh 
Hamar ba dang thnem bha, wan rung u Sergt). 

Sergt : Sangeh (Baroh ki kyndit bad sangeh) Ka la jia aiu ? 
(Ym don ba ]ubab). Nga ong ka la jia aiu ? 

16381 : U la knieh ia u ruti jong nga. 

Sergt : O . me la shah knieh u ruti ? (Dom) Mano ba la leh 
ia kane ? (Ym don banud ban jubab). 

Max : (Na kyndong ba u shong) Ma nga. 

Ser/t : (laid shajan u Max) Marne ngan sa pyni kumno ki 

leh ia kito ki ba thaw jingkulmar hangne (U kynjat syndet 
da ka boot na kpoh bad u tied da ka tdong suloi haduh ba 

u Max u kyllon ha madan). Kato kan sa hikai ia me kumno 
ban im ha kane ka phatok. Mynta leit baroh sha la Id jaka 
(U mih noh bad ki koidi ruh ki leit noh sha la ki jaka. Sah 
sa tang u Max bad u koidi nombar 7283). 

7283 : (Leit kajan u Max) Map map ia ka jingbakla jong 

nga Lymda dei ba phi la iada ia nga - ngam tip shuh kaei 
ka jingpynshitom bad jingsajia ka ban hap ha nga. Da 
kumno ngan siew kylliang iaphi. 

Max : Ym donkam ba phin siew kylliang ia nga namar hangne 
ngi dei ban long kum shipara. Hynrei kawei ka jingkytpad 
jong nga ka long ba phin iai shah barabor ia ki jingshitom 
baroh ki ba wan hap ha ngi. 

7283 : Ban iai shah. . .em em. Kumno ngi lah ban iai shah 
ia ka jingleh bein khlem akor jong kine ki briew ki ba khiem 
dohnud. Phi tharai ka long ka ba suk ban iai shah khlem 
da don shuh u pud ia kiei kiei baroh ? 

Max : Paralok, ban shu kren beit phak ngim lah shisha ban 
iai shah la kiei kiei ki ba long palat. Hynrei pyrkhat bha 
sch, hato don jingmyntoi ban ialch pyrshah ia ka dohnud 
kine ki briew ha kane ka kut ? Da lei lei ruh em. Kan nang 
pynshrai bad pyneh ia ki dohnud jong ki bad kin ioh ruh 
ka lad ban nang pynhiar kput la ngi laiphcw jait haduh 
ka ba kut. Phi kwah ba ka jingim jong phi kan shu kut noh 
hangne ? 

7283 ; Em . tangba ngim don lad shuh da kumwei pat. 

Max : Bale! em Ha man la u briew bad khamtam ha kito ki ba 
shaniah ha U Blei, ka don barabor ka lad, bad ka bor. 

7283 : Ka lad ! Kaei kata ka lad bad ka bor ba ngi lah ban iai 
shah la kum kine ki jmgshah leh bein ? 

Max : (U peit ia u kotdi 7283 da ki khmat ba isynei bad hadien 
shipor u kren). Ka jingduai kein ha U Blei Trai Kynrad. 
Dei tang ka jingduai ka ba lah ban ai bor bad kyrshan ia 
ngi na ki jingeh jingshitom baroh. Paralok, phi ju kynmaw 
ban duai ? 

7283 : Ban duai .. .phi phi dei uei maphi ? 

Max : U Lyngdoh Katholik. 

7283: U Lyngdoh 7 

Max : Hooid. Hynrei kynmaw paralok ym dei tang na ka daw 
ba nga long u Lyngdoh ba nga sa kyntu iaphi ban duai. Ym 
don mano mano ba lah ban pynbor iano iano ban duai 

lymda uta hi u briew urn mon ban dual. Kam pher la ngi 
don ha kano kano ka Niam ne ka jingngeit ka jingduai ka 
long ka bor mynsiem ba ngi ioh na U Blei Trai Kynrad. 
Phi. .. phi ju kynmaw ban duai ? 

7283 : {Dem sngewsih ka khlieh shapoh) Em ngam ju kynmaw 
ban duai. 

Max ; Paralok, lada phi kwah shisha ban siew kylliang ia nga, 
kular ba phin duai la kumno kumno shisien shi sngi ha U 
Trai Nongbuh Nongthaw. Phi kular ? 

7283 : Hynrei kumno ngan duai ngam nang bad ngam ju 
mlien ban duai. 

Max : {Phuh samrkhie) Kam lei lei lada phi don jingthmu shi- 
sha ngin sa ia duai lang ryngkat man ka sngi. Phi kloi ban 
leh ia kata ? 

7283 : Nga kloi. 

Max : Khublei shibun. Khlem artatien phin sa shem jingsuk 
kaba phim pat ju shem mynno mynno ruh ha ka jingim 
jong phi Naduh lashai ka sngi ngin sa ia duai lang ryngkat. 
Mynta ka bha ba phin leit noh sha la ka jaka ioh wan lap 
u nongap iaphi. {U 728Z u mih noh bad ki ‘light" ki dum 
sukt suki bad ki shat biang suki suki) 


JAKA - 5 

Ka Sngi babud 

(Yn lohsngew ia ka fingkhot ‘Roll call’ bad nangta kt koidi 
ki pdiang jingbam biang na u ‘cook’ bad khatduh eh rung 
u koidi 16581). 

16381 : Sa katno sngi nga dei ban sah hangne ban ioh bam tang 
katnc u ruti baroh shi sngi Nga thngan, nga tiot, ngam 
nang batai shuh. Kan jin da bha ba nga iap noh (Mut ban 
mih). 

Max : (Na ba shong ha kyndong u ieng suki jai). Paralok. .. . 
heh une u ruti na ka bynta jong phi. 

16381 : (Peit lyngngoh) U ruti ! Phi pat phin bam da ei ? 
Naduh mynhynin phim shym la ioh jingbam ei ei ruh em. 

Max : Ngam da sngewthngan eh haduh katta katta. Shim, shim 
une u ruti wat sngew lehrain. 

16381 : (Kmen bad kynrup ia u ruti) Khublei... .khublei shi- 
bun eh (U mih kyrkieh). 

JAKA - 6 


{Hadien katto katne sngi U Max u la kem pang bad u shi- 
tom jur. Rung U Kolonel bad Sergeant). 

Kol : {U pelt shipor ia u Max. U kyrsiew da ka kjat) leng beit 
mame. Tang ka akor ruh mem don. Man ka kynti ba nga 
rung me dei ban ieng beit me sngewthuh ? (U Max u sngap 
jar jar). Bad haba nga kren me dei ban jubab, me iohsngew ? 
(U tynruh tyngeh artat da u dieng na kpoh bad u Max u 
kyllon ha madan). Sergeant pyntip ia u doktor ban wan 
peit ia une u koidi. 

Sergt : Kumba phi hukum Kolonel. 

Kol • Ngam sngewthuh balei ki bor bahalor ki kwah ban 
pynlut dawai dashin na ka bynta kine ki nongshun pohjait. 
Sergeant ia ngin leit peit sa ia kiwei pat ki kamra. (Kolonel 
bad Sergeant ki mih ryngkaf). 


FAKA - 7 

(Hadien shipor. Rung u Sergeant bad doktor) 

Sergt - Hangne u don. 

Doktor : (U eksamin ia u Max U plied la ki khmat, ka shyntur 
bad kumta ter ter. Ynda u la dep u leng suki jai bad kren 
da ka sur ba sngewkhia). Une u koidi u don ka jingpang 
T B. Ngi donkam ban rah ia u sha hospital mar mar ioh 
kane ka jingpang kan ktah ia kiwei pat ki koidi. 

Sergt . Kata kan jin da bha shibun eh. Ai ka mat ia iap lut 
baroh. 

Doktor : (Kynhied) Sergeant, kynmaw kane ka jingpang ka lah 
ban ktah ym tang ia kine ki koidi hynrei wat iaphi bad ia 
baroh ki shipai jong ngi kiba ha kane ka kut. Nga ngam 
lah ban kit khlieh lada jia kum kata kaei kaei. lalam ia 
une u koidi shisyndon sha hospital da ka ambulance. 
(U mih noh), 

Sergt : laid khun ka nongwei pohjait. Ban da dei ha ka bor 
jong nga ngan jin da la ieh la ka ieh hangne haduh ba men 
da iap. (U Max u leng bad laid suki hynrei u shipai u 
khynniat jubor ia u shabar. Ki ’light’ ki dum suki suki)- 


KHANG PYRDA 

KA BYNTA KA BA-AR 


JAKA - 1 

(U Max bad uwei pat u koidi 5659 ki dang ap la ka kali 
kit nongpang ka ba dei ban leit kit pat ia ki sha byndi 
Kane ka long ha ka por ba u Max u la dep shah sumar ha 
hospital), 

5659 : (t/ shong sngewsih marwei ha kawei ka ben) 

Max : Paralok, la slem katno ba phi la thiah pang hangne 

5659 : La kumba saw bnai mynta Thadar'. 

Max : (Kyndit) Kumno phi tip ba nga dei u Phadar ? 

5659 : Ka nam bad ki kam babha ki la iaid ha shuwa jong phi 
Hangne ha hospital bad kumjuh ha kato ka byndi bashyr- 
khei, naduh ki koidi haduh ki shipai ap pahara ki tip bha 
shaphang jong phi. (U sangeh shipor bad u bteng) Hynrei 
bale! ki la kem iaphi Phadar ? 

Max : Namar ba nga iaiap ia ka Gospel U Krist U Blei. Kine ki 
shipai Nazi ki long ki bym ngeit Blei, kumta ban pynsangeh 
ia ka jingtrei jong nga bad ha kajuh ka por ban pynsaja ia 
nga na ka bynta ka kam ba nga trei, ki la kem bad set ia 
nga. 

5659 : Ki la leh ia kaei kaei kaba jah burom da shisha. Ngi 
shisha ngi dei hok ban shah set hangne, hynrei maphi... 
maphi .... kumno ki nud ban set lang ia phi ha ka juh ka 
ktem koidi ? 

Max : Ka jingisih, jingbishni bad jingshun ki pynmatlah ia u 
para briew. Nga hi shimet ngam don jingkhuslai ei ei. Ai 
kin leh katba ki mon. 

5659 : Ngam don jingkyrmen ban dang iait im na ka kti jong 
kine ki nongshun. Ka jingpynshitom bein bad jingpyniap 
ba sngewtriem ia ki koidi ka long kaba palat. Wat tang 
ban iohsngew ia ka jinglynniar basngew shyrkhei jong kito 

kiba shah pynshitom ka la pynsuh jer ia ka met jon^ nga 
baroh shirynieng. Phi pat phi dang (k>n jingkynnen ban 
lait im nangne ? 

Max : Nga tip skhem ba ma ngi baroh amgut ngin hap ban leit 
phai biang sha ka ‘Auschwitz camp' lane ‘ka ktem jingiap* 
hynrei ngim dei ban duh jingkyrmen. Ngi dei ban shaniah 
tylli ha ka jingpyniaid bastad jong U Blei U Trai Nongbuh 
Nongthaw. Balei, phi tieng ban iap ? 

5659 : (t/ sngap shiphang bad u kren sngewdtaw) Em ngam 
sheptieng ban iap . .. hynrei nga sngewsih ba ba . . 

Max : la kaei phi sngewsih paralok ? 

5659 : Nga sngewsih haba nga pyrkhat la kiei kiei kiba la jia 
ha ka jingim jong nga. 

Max : Don kaei kaei kaba nga lah ban iarap la phi ? 

5659 - EEEEMMMM . ngam tharai phi lah ban iarap ia nga. 

Max • Balei, kiei eh kita ki jingjia kiba ym don mano mano 
shuh ba lah ban iarap laphi ? Wat ia u briew basniew ruh 
dang don ki nongiarap. 

5659 • Em Phadar, ngam shym la leh sniew ne leh pyrshah iano 
iano hynrei nga don ka lok bad ki khun (sngewsih) 

kiba ngan ym lah shuh ban ia kynduh pat nga nga 

(kren teh teh). 

Max • Paralok ngam kwah ba ngan pynbor iaphi ba phin iathuh 
ia nga shaphang ki kam iing kam sem jong phi lada phim 
kwah ban iathuh. 

5659 : Em Phadar, kam dei kumta. Nga kwah eh ban iathuh 
khnang ba ka jingsngewkhia ha ka dohnud jong nga kan 
kham sting. Phi kloi ban sngap ? 

Max : Lada ka long kumta, balei em. 

5659 ’ Nga sngewsih eh ba ha step shuwa ba ngan mih ban 
leit sha madan thma ngam shym la ioh ban iakynduh iano 

iano, ia ka lok ne ki khun jong nga. Ka la jia kumne 

(sdang ka “Flash back”). 

JAKA - 2 


(Ka kamra ha ling u Francis bad ka Mary. Nabar yn iohsngew 
ia ka jingpynbna lymba ki ‘loud speaker’ ka ba ong kumne : 
Kane ka long ka jingpynbna ka ba donkatn - Baroh u shyn- 
rang briew ba 21 snem shaneng u dei ban leit mar mar sha 
Ophis Shipai ban ai kyrteng Made. Kino kino ki bym leit 
kin shah pynshitom jur. Ngan ong biang . ..ynda u la dep 
ong biang sa shisien ia ka ]uh ka jingpynbna, ki ‘light’ ki 
shai suki suki). 

Francis : (Rung stet bad kawei ka envelop ha ka kti) Mary 
Mary,. (U rung sha kamra thiah, sha kamra shetja bad 
kumta ter ter, nangta u wan phai bad pyrkhat wei briew) 
O imat ka dang leit donkam (U khreh u khrum, u lum ia 
ki Jain ki nep bad shong ha shuki ban ap shipor). 


lAKA - 3 

(U Francis bad uwei pat u paralok jong u) 

Paralok : Kloi seh baroh ki la poi. Ki ap sa tang ia phi. Ale 
ngin ia leit noh. 

Francis • la kumne nga la wan. (U paralok u mih noh U 
Francis u shim la u khulom bad ka kot sada u thoh jing- 
thoh. Ynda la dep u thep ha kawei pat ka envelop bad 
buh halor miej U leng suki, u peit la ka kamra sawdong 
sawdong bad khatduh eh ia ka dur ka lok bad ki khun ki 
kti. U jaw ummat bad mih noh) 


JAKA - 4 
( Ka Mary marwei ) 

Mary ; (Rung law ia ka ‘shawl’. Sdang ban lum ia ka ling ka 
sem. lohi ia ka envelop. Ka shim bad pule) 

Mary baieid, 

Nga tang shu poi ha jingtrei, nga la ioh ia ka hukum 
ba ngi dei ban leit mar mar sha madan thma ryngkat bad 
kiwei pat ki ’riew shynrang baroh. Nga la wan maieh bran 

bran sha ling hynrei ngam shym la iakynduh iano iano ruh. 
Namar ba ka por kam shah ngam banse ban leit noh la ka 
leit. la mynta hi ngan hap leit Report shuwa sha Ophis 
Shipai bad ngam tip shano kin phah ia nga lane katno slem 
ngan jah. Tang shu ioh lad ngan sa thoh shithi sha phi mar 
mar. Mary, to tip tang kane kawei ba nga ieid iaphi bad 
ia ki khun bad ba nga la mih na ling da ka jingkhia myn- 
siem ba ngam shym la ioh ban iakynduh iaphi baroh. To 
duai ba ngan ioh wan phai pat sha la ling kham kloi. 

Uba leid iaphi barabor, 
Francis 


lAKA - 5 

(Hangne ka kut ka 'Flash back’ bad ka rynsan kan long 
biang thik kum ha ka JAKA - 1, ha ka ban don u Max 
bad koidi 5659) 

Max ‘ Hato ka lok bad ki khun jong phi ki tip ba phi shah set 
hangne ? 

5659 : Em. Nga tharai ki la pyrkhat ba nga ruh nga la iap. Dei 
na kane ka daw ba ka mynsiem jong nga kam suk. 

Max • Balei kam suk 

5659 Kam sngew suk namar del ynda haba nga la shah set 
hangne ba kiei kiei ki wan paw pat ha nga. Bunsien ha ki 
jmgphohsniew nga ju iohi ia ka lok bad ki khun ba ki iam. 
Ynda nga khie mynstep bad kynmaw ia kaei ka ba nga la 
iohi mgai, ka dohnud jong nga ka pang bad ka shon khia. 
Nga sdang ban sngewthuh ba nga la duh noh ia ka jingieid 
bad ia ka ling ka sent ki ba long kiei kiei ki ba khraw bad 
kordor tarn ha kane ka pyrthei. Mynta katno nga thrang 
ban ioh pat sa shisien ia ka lad ban iakynduh ia ki. Ban 
doh ban dait bad kdup ha la ka shadem. Miet la bad sngi 
nga iai duai ha U Blei ba Un ai ia ka lad ba ngan poi biang 
sha la ling. 

Max : Paralok, nga ngeit skhem ba U Blei Un sngap ia ka jing- 
kyrpad jong phi. Wat leit duh jingkyrmen. 

5659 : Phadar, maphi pat phi dang don i Mei i Pa ? 

Max ; Naduh ba nga rung ha kane ka jingiasyllok riewniam, 
nga la ieh noh ia la i Mei i Pa, ia ki ba ha i’ing ha sem baroh 

ban im tang marwei. (Nabar yn iohsngew ia ka jingsawa 
ba laid kali bad baroh arngut ki peit shabar). 

5659 : (Kren kyrkieh) Phadar, phin sngewbha ban pynleh ia 
kawei ka kam na ka bynta jong nga‘? 

Max : Khlem pep, lada ka long ka ba nga lah ban leh. 

5659 : Lada jia ba ki pyllait noh iaphi nangne, sngewbha leit 
sha shnong jong nga ban wad ia ka lok bad ki khun jong 
nga bad rah ha ki ia kine ki kyntien (« sngewsih bad 
um lait kren) 

Max : Aiu ngan ong ha ki ? 

5659 : Ong ia ki ba nga dang im - nga shait nga koit. Ong ruh 
ba nga icid la ki naduh ka dohnud bad mynsiem jong nga 
{sur lam) nga kwah dik dik ban lohi biang la ki - ban doh 
ban clait bad ban kdup la ki ha la shadem. Lehse lada U 
Blei U ibit, ngin sa la kynduh biang ha kane ka pyrthei - 
lada Um ibit, ngm sa la kynduh pat ha kawei pat ka pyrthei 
ban ym lakhlad junom (Hamar kane ka por yn iohsngew 
la ka jmgsangeh ka kali, bud ka jingiaid ki shipai Hadien 
shipor rung iiwei u shipat bad u kynhied la ki) 

Shipai : laid baroh arngut sha ka “truck’* (Baroh ki mih) 


KHANG PYRDA 

KA BYNTA KA BALAI 

'Naitung 24, 1941 


TAKA - 1 

(Ha Phatok hum ha ka Bynta banyngkong U Max u shong 
ha la ka kamra, U Kolonel u dang laid ^inspection' ia ki 
kamra jong ki koidi Kynsan kynsan yn lohsngew ia ka 
jmgriew jong ki *siren' jinghalla bad jingpyrta jong ki 
shipai ap pahara. Hadien shipor wan rung uwei u shipai 
bad ii ieng 'attention' ) 

Sergt Kolonel, uwci u koidi u la jah na la ka kamra 

Kol . (Bitar) Jah Wad la u shisyndon bad wan lalam shane 
(Mth u shipai bad hadien katto katne por u wan rung 
biang) 

Sergt . Sir, ngi la dcp wad lut la ki kyndong kynshrot bad ki 
law bniap baroh sawdong jong k«nne ka kut hynrei ngim 
shem satia Ngi la lap tang la kawei ka jaka ba la ot ia ki 
samar shiah 

Kol Niuma ([/ pyrkhat shipor) Pynmih hangne la baroh ki 
koidi kiba don ha kane ka hang. 

Sergt Ha ka hukum jong phi (u mih). 

Kol (Marwei) Ngan sa ai jingsneng ka ba shyrkhei bad ka ban 
sah jingkynmaw ha baroh kine ki koidi khun ka mrad ki 
ba nud ban laleh pyrshah la ki hukum jong nga {U mih 
noli) 


JAKA - 2 

([/ Sergeant bad ki koidi babun Max ruh u don lang), 

Sergt ; Ieng hangne baroh. U Kolonel u kwah ban kren ei ei. 

Kol : (U rung hadien shiphang) Uwei u koidi u la jah. Don 
mano mano ba tip shano u don ? (Ym don ba kren mano 

mono). Ym don ba jubab ? (u laid sharum shaneng) Niuma 
ngan ai por haduh san baje shibit janmiet ba lada don 
mano mano ba tip shano u don, u dei ban iathuh ia nga 
shisyndon lym kumta lai ngut napdeng jong me men sh^ 
pyniap. Leit baroh sha la ki kamra, (Baroh ki laid suki suki 
ska la ki jong ki kamra, sah sa tang u Kolonel bad Sergeant) 

Kol : Wat ai bam ei ei ia kine ki koidi baroh. Wat ka um ruh 
ym bit raynta baroh shi sngi Ha ka por 5 baje janmiet wan 
ialam biang ia ki baroh shane ba ngan pyndep ia la ka 
jingkular. (U mih bad ki 'Light* ki nang jah suki suki bad 
shu shai tang byrngut byrnget kum ha ka por janmiet, 
Hadien shipor ki koidi ki wan mih bad ieng lain biang 
Khatduh ek wan rung u Kolonel). 

Kol: Ka por ka la dap san baje. Uno uno u ba kwah ban kren ne 
iathuh ei ei ai un tur shakhmat. (Ym don ba khih mano mano) 
(U Kolonel u laid sharum shaneng bad peit saw treit ia ki), 
Kynmaw ym don ba lah ban loh phet na kane ka kut tang 
dalade shimet khlem da don ka jingiarap ne jingiasylla 
lang jong baroh. Na kane ka daw, kum ka jingsneng na ka 
bynta jong me baroh, lai ngut napdeng jong me ki dei ban 
iap. {Ha u Sergeant) Thoh la ka nombar jong ki koidi (U 
laid bad u kdew ia u koidi nombar 16951, 17853 bad khat- 
duh eh la u nombar 5659) 

5659 : {Dem khohsiew hakhmat u Kolonel) (Kolonel Kolonel, 
sngewbha pyllait la nga Isynei ia nga. 

Kol : (Wiat samrkhie arsap) Isynei. Wat tang la ka jingmut 
jong kata ka ktien ruh ngam sngewthuh {Khynniat da ka 
kjat) Leit shatai khun ka nongwei pohjait Sergeant leh ia 
la ka kamram. {Mut ban mih) 

Max : (Sur bajem) Kolonel 

Kol : (Phai syndet bad bitar) Me kwah aiu ? 

Max * Shah ia nga ba ngan shim pli ia ka jaka u koidi 5659 

Kol : {Kum bym lah ngeit) Ban shim pli ? Balei ? 

Max : Nga nga long tang u 'riew marwei hynrei ma u, u don ka 
lok bad ki khun ki kti ki ba dang ap ia u. 

Kol : Ki ba dang ap ia u (Sngew sam mut) Me dei uei ma me ? 

Max : Nga dei u Phadar Katholik. 

Kol : U Phadar Katholik ? Imat une u la lamwir. (Ha u Ser- 
geant) Weng noh ia u nombar 5659 bad buh da u nombar 
16670. lalam ia ki sha ka kamra 13. Wat ai bam ai dih ei 
ei ruh em. leh ka mat ia iap suki hangto (Mih noh ryngkat 
bad u Sergeant). 

5659 ; (Dem khohsiew hakhmat u Max) A nga u khawpud. 
Ngam shym la nud ban pdiang ia ka jingiap bad mynta nga 
la pynngat ha phi. Map ia nga Phadar baieid. (Pynieng ia u) 

Max : Wat kren kumta Francis. Lehse ka dei ka mon ka jong 
U Blei ba phi lah ban leh bun kiei kiei hadien habud. Kyn- 
maw ruh ba ka lok bad ki khun ki dang iai ap khmih lynti 
ia ka jingwan phai pat jong phi. 

5659 : (Sngewsih) Hooid Phadar, ngan ym klet bad ngan ym 
lah ban siew kylliang la kane ka jingaiti bakordor jong phi. 

Max : Ngam kwah ba phin sicw kylliang hynrei to kynmaw 
ban duai ha ka Maria Thcisotti na ka bynta ka jingsuk ha 
ka pyrthei. 

5659 : Ngan sa leh ia kata man ka sngi haduh ka sngi bakhat- 
duh jong ka jingim jong nga. Naduh kane hi ka khyllipmat, 
hakhmat jong nga bad hakhmat ka iing ka sem jong nga 
baroh, phi la long u ’Riewkhuid u Bakhraw. 

Max . Francis wat kren kumta. 

5659 : Phadar shuwa ba ngin la khlad nga kwah ban loh naphi 
ia ka jingmap na ka bynta ki lait ki let, ki tarn ki palat 
jong nga baioh. 

Max Francis khun baieid Nga tip katno phi sngewsih phi 
khuslai. Kita hi ki jingsngewsih jong phi ki la pynioh lypa 
haphi la ka jingmap na U Blei. Kynmaw ki Ummat ba la 
buhrieh jong phi ki long kum ki jingduai kyrpad hakhmat 
U Trai Nongthaw 

5659 : Hooid Phadar, ngan ym lah ban klet ia ki Ummat ba la 
buhrieh. Ngan iai kynmaw ia ki ha la ka sngi bad da ka ba 
kynmaw ia ki, ngan ym lah ban klet ia ka jingaiti bakordor 
jong phi {Ka jingsawa ba laid shipai). 

Max ; Kita ki shipai ki la wan. Leit noh sha la ka kamra kloi. 

5659 : Phadar sngewbha ai jingmap ia nga (U dem khohsiew 
artad). 

Max : Hooid Francis, kumba U Blei U map iaphi - nga ruh 
nga map iaphi ha ka kyrteng U Kpa, U Khim bad U Myn- 

siem Bakhuid iU Francis u teng suki bad piam sbak ia u 
Max, U jaw ummat bad mih noh Rung u Sergeant bad 
ialam la ki koidi ba la shah rai pynrem baroh shabar ban 
leit sha ka kamra 13. Ki 'Light* ki dum suki suki bad ki 
shai biang hadien shipor) 


fAKA - 3 

*Nailar 1941 

(Ka kamra 15 jong ka kui koidi Auschwitz Hamar pdeng 
don ka jingkhang bah ba don riih iwei i jingkhang-iit i bant 
ha kaha u nongap pahara ii lah ban peit la ki koidt shapoh 
Mar la shai ki ‘light* - u Sergeant u khynniat la u koidi 
nomhar 16670, 17855 bad 16951 shapoh kamra) 

17833 {JJ pyrta tieng) Em em 

16951 ‘ Pyllait la nga pyllait la nga Isynci la nga 

Sfrgt (Wiat samrkhie arsap) Khublei paralok Ngin sa la 
shem pat (U khang khyrdep tlam ta ka jingkhang. Mar la 
khang la ka jingkhang, u 16951 u lynniar, u jjyita da ka 
ba tied la ka jingkhang bad khatduh ynda u sugew bym 
myntoi shuh, u sltong sngewsih ha madan bad u lam) 

16670 (Peit isynei bad it iur shajan u 16951) Paralok, long 
lehnohei ki jinglynniar jingpyrla jong phi. Yn ym don ba 
lah ban lohsngew iaphi. 

16951 ' Hynrei hangne ngin ym lah ban lait . ka jmgiap ka 
ap ia ngi. 

17833 : Hooid sa tang ka jingiap ka ap ia ngi. 

16670 : Dei na kata ka daw ba ngi dei ban pynkhreh iaiade 

17833 : Pynkhreh lalade * Kumno ngin pynkhieh lalade ban 
iap ? 

16670 . Paralok, kynmaw kane ka met ka long tang ka dew 
byrtha ka ban pyut noh. Bad kine ki briew ki lah ban 
pyniap tang la ka. Hynrei kynmaw kin ym lah ban pyniap 
la ka mynsiem jong ngi Ka mynsiem ka im junom bad dei 
ia kane ka mynsiem ba ngi dei ban pynkhreh shuwa ba kan 
khlad na kane ka met jong ngi. 

16951 : Kumno ngin pynkhreh ia kata ka jingim ka ba junom ? 
Ngam sngewthuh. 

16670 : Ngin pynkhreh lymba ki jingdual kein ba U Blei Trai 
Kynrad Un map ia ki lait ki Idt, ki tarn ki palat jong ngi bad 
ba Un ai ha ngi ia ka bor ban iai shah ia kine ki jingjynjar 
jingsajia haduh ka ba kut. (U koidi 16951 bad 17835 ki 
shu peit seh ia u Max kum ki ba shoh bieij bad ki pyrkhat 
jylliew) Phi nang ban duai ? 

16951 & 17833 : (Ki kyrngah la ki khlieh) 

16670 : Kam lei lei. Ban duai ym da donkam ban da hikai 
mano mano, namar man la u briew u don la ka jong ka 
jingsngewthuh kumno ban iakren bad U Blei Trai Kynrad. 
Ka dei sa tang ka jingmlien ka ba pynshlur ia ngi ban ia 
kren bad U 

16951 ' Hynrei la slem bah ba ngam ju duai bad ngam sngew- 
nang kumno ban sdang. 

17833 : Nga ruh. 

16670 : Kam pher. To ngin ia duai lang baroh. Ngan sdang ma 
nga bad phi phin bud nadien jong nga. {U lalam jingduai 
bad kme arngut ki pyrthuh bud nadien jong u, Katba ki 
dang la duai kumne, u *Guard* u wan peit na ka jmgkhang- 
lit bad u lohi la ki ba ki dem khohsiew bad ki duai. U peit 
lyngngoh shiphang bad u leit noh) 

(Ki 'light* ki dum ki nteh, ki dum ki meh suki suki ban 
pyni ia ka jmgiaid jong ki sngi ki la Hadien katto katne 
por yn lohi la ki koidi ba ki dot bad kirn lah shuh wat tang 
ban khih lait noh u 16670 u ba dang kham i khlain ban ia 
kito arnguh ktwet pat. Kyndit kynsan u koidi 17853 u 
kyllon lap Hadien katto katne por sa u koidi 16951. Ki 
light ki shai suki jai bad hamar kane ka por wan rung u 
'guard* bad arngut ki shipai. Ynda u 'Guard* u la peit ia ki 
koidi, u hukum ia ki shipai ban rah noh ia ka met jong u 
17833 bad 16951 shabar Ha kamra sah sa tang u 16670). 

16670 ; A Blei Trai Kynrad to map la ki naba kim tip ia kaei 
ba ki leh 

Nongbthah • Ki sngi ki ia ki iaid Man la ka sngi u Max u 
iai duai ha U Blei bad ha ka Maria Theisotti. U la tlot bym 
i lah ong shuh. Khatlai sngi u la sah ha kata ka phatok 
khlem bam khlem dih..., u la im tang da ki jingduai. 
Kumta ha ka sngi ka ba khatsaw jong u 'Nailar, u Kolonel 
u la ai hukum ia u doktor ban pyniap noh ia u. 


ffWn OfHintA. \ 


27 



JAKA - 4 

{Max bad u Doktor Diem) 

Doktor . (Rung Pelt ia u Max u ba thiah lytar ha madan ba 
la ban ka jingtlot. U ktah ia u). 

16670 Phi dei uei ? Phi kwah aiu ? 

Doktor . Nga dei u Doktor ba la phah ban at iaphi ia ka 
injekshon. 

16670 : To pyndep la la ka kamratn. 

Doktor : (U set la u thyrnia injek, ka dawai bad kiei kiei kiba 
donkam) 

16670 Kaei kane ? 

Doktor Ka Carbolic Acid. Tang hapdeng khyndiat por, u 
bnew u ba loh la kane ka injekshon un tap Phi kwah ban 
ong ei ei khatduh lawai 

16670 : Em, sngewbha pyndep ia la ka kamram (U Doktor u 
ai injek bad u mut ban mih noh) Doktor, katno baje mynta 
Katno tarik ? 

Doktor * Sa tang shipor kan sa long ka 13 tank u ’Nailar 
(U mih noh). 

16670: (Sur Hot) 15 tank u 'Nailar? Ka dei ka Sngi buroro 
jong Ka Maria Theisotti. Ka Kmie Bneng baieid jong ngi 
(u nang Hot nang Hot bad kynsan kynsan da ka sur ka ba 
]am) “Ko Blei ha ki kti jong Me nga aiti la la ka jingim’ 
(U dkut mynsiem Ka ‘sound’ Ave Maria ka laid ryngka 
ryngkat bad ki ‘light’ ki dum suki suki. Ka pyrda ka khang) 

